ຜູ້ປົກຄອງ ເກາະໂອກີນາວາ ອະນຸມັດ ແຜນການ ຍົກຍ້າຍ ຖານທັບ ສຫລ
ຜູ້ປົກຄອງ ເກາະໂອກີນາວາ ໃນພາກໃຕ້ຂອງຍີ່ປຸ່ນ ໃຫ້ການອະນຸມັດ ຕໍ່ການຍົກຍ້າຍ ຖານທັບທະຫານມາຣີນ ສຫລ ໄປຍັງບໍລິເວນ ທີ່ມີການຖົມດິນໃໝ່ ໃນເຂດແຄມຝັ່ງທະເລ.
ຜູ້ປົກຄອງ ເກາະໂອກີນາວາ ໃນພາກໃຕ້ຂອງປະເທດຍີ່ປຸ່ນ ໃຫ້ ການອະນຸມັດຕໍ່ການຍົກຍ້າຍຖານທັບອາກາດຂອງທະຫານມາ ຣີນສະຫະລັດໄປຍັງບໍລິເວນທີ່ມີການຖົມດິນໃນເຂດແຄມຝັ່ງທະ ເລ ແຕ່ກໍກ່າວວ່າ ທ່ານຈະສືບຕໍ່ກົດດັນ ໃຫ້ຍົກຍ້າຍຖານທັບດັ່ງ ກ່າວນີ້ ອອກໄປຈາກເກາະໂອກີນາວາ ຢ່າງຊິ້ນເຊີງ ເຈົ້າໜ້າທີ່ຄົນນຶ່ງຂອງເກາະໂອກີນາວາ ໃຫ້ການຢືນຢັນ ໃນວັນ ສຸກມື້ນີ້ວ່າ ຜູ້ປົກຄອງເກາະທ່ານ Hirokazu Nakaima ໄດ້ໃຫ້ ການອະນຸມັດຕໍ່ຄຳຮ້ອງຂອງກະຊວງປ້ອງກັນປະເທດຍີ່ປຸ່ນເພື່ອ ໃຫ້ຖົມດິນສຳລັບສ້າງຖານທັບແຫ່ງໃໝ່ໃນບໍ ລິເວນແຄມຝັ່ງທະ ເລຂອງເກາະໂອກີນາວາ ຖານທັບແຫ່ງນີ້ ຈະໃຊ້ແທນຖານທັບ ຂອງທະຫານມາຣີນ ທີ່ Futenma ຊຶ່ງເປັນເຂດ ທີ່ມີປະຊາຊົນອາໄສຢູ່ ຂ້ອນຂ້າງແອອັດ ຂອງເກາະໃຫຍ່ໂອກີນາວານັ້ນ ແຕ່ແນວໃດກໍຕາມ ຜູ້ປົກຄອງເກາະໂອກີນາວາ ກ່າວຕໍ່ກອງປະຊຸມຖະແຫຼງຂ່າວ ໃນເວລາ ຕໍ່ມາວ່າ ທ່ານຍັງເຊື່ອໝັ້ນວ່າວິທີທີ່ໄວທີ່ສຸດໃນການຍ້າຍທະຫານອອກຈາກເຂດ Futen- ma ກໍຄືໃຫ້ເຂົາເຈົ້າໄປຢູ່ທີ່ຖານທັບຊຶ່ງມີສະໜາມບິນຢູ່ແລ້ວນອກເກາະໂອກີນາວາ ທ່ານ Nakaima ໄດ້ປະກາດໃນລະຫວ່າງໂຄສະນາຫາສຽງວ່າ ຈະຍົກຍ້າຍຖານທັບຂອງສະຫະ ລັດແຫ່ງນີ້ ອອກໄປຈາກເກາະໂອກີນາວາ ນາຍົກລັດຖະມົນຕີ Shinzo Abe ໄດ້ຊັກຊວນໃຫ້ທ່ານ Nakaima ໃຫ້ການອະນຸມັດກ່ຽວ ກັບການຍົກຍ້າຍດັ່ງກ່າວ ໃນການປະຊຸມກັນ ເມື່ອວັນພຸດຜ່ານມາ ຫຼັງຈາກໄດ້ສະເໜີເພີ້ມ ການຊ່ອຍເຫຼືອທາງດ້ານການເງິນແກ່ເກາະໂອກີນາວາ ເຂດ Futenma ຕັ້ງຢູ່ໃນບໍລິເວນ ທີ່ມີປະຊາຊົນອາໄສຢູ່ຢ່າງໜາແໜ້ນຂອງເມືອງ Gino- van ບ່ອນທີ່ຜູ້ຄົນ ພາກັນຈົ່ມວ່າ ກ່ຽວກັບສຽງຂອງເຮືອບິນອາຍພົ່ນ ແລະຄວາມປອດໄພ ຂອງປະຊາຊົນ ທີ່ອາໄສຢູ່ ໃນເຂດອ້ອມແອ້ມຖານທັບ ກຸງໂຕກຽວໄດ້ຢືນຢັດໃນການຍົກ ຍ້າຍດັ່ງກ່າວ ດັ່ງທີ່ກຳນົດໄວ້ ໃນຂໍ້ຕົກລົງ ທີ່ໄດ້ບັນລຸກັນກັບສະຫະລັດ ໃນປີ 2006 ປະຊາຊົນໃນເກາະໂອກີນາວາ ໄດ້ຄັດຄ້ານຢ່າງແຂງຂັນຕໍ່ຂໍ້ຕົກລົງສະບັບນີ້